Остава по-малко от месец за участие в Националния конкурс за 	компютърна рисунка "Морето, морето, морето..."
	До 2 ноември т.г. е срокът, в който може да се запишете за участие в XX Национален конкурс за компютърна рисунка "Морето, морето, морето...", организиран от Министерството на образованието и науката, Община Варна и ЦПЛР - Общински детски комплекс, гр. Варна. Участниците в конкурса са разпределени в три възрастови групи: І - ІV клас;  V- VІІ клас и VIII - XІІ клас. Всеки участник задължително трябва се регистрира във формата, публикувана в официалната уеб страница на ЦПЛР - Общински детски комплекс, гр. Варна. Творбите също се изпращат по електронен път. Рисунките се изработват в програма по избор. Трябва да бъдет в размер A4, файлов формат JPG, JPEG, PNG, GIF, SVG. Файлът не трябва да е по-голям от 1 Мбайт (1 048 576 байта). 
"Не се допускат творби с вмъкнати готови обекти от други програми или картинки, нито творби на други автори. Не се приемат творби, създадени чрез изкуствен интелект", подчертават от организационната комисия.
Протоколите от заседанието на журито ще бъдат публикувани в сайта на ОДК до 10.11.2025 г. Награждаването на лауреатите ще се състои на 15.11.2025 г. Конкурсът има за цел да се провокират творческите търсения на децата и младите хора и да се насочи вниманието им към красотата, богатството и разнообразието на българското море. Той е включен в Националния календар на МОН за изяви по интереси на деца и ученици.